google/wiki40b huggingface dataset:
Βασίλης Πλιάτσικας

Σε συλλογικό επίπεδο

Ο Πλιάτσικας ξεκίνησε την καριέρα του στον Α.Ο. Χαϊδαρίου και το 2005 μεταπήδησε στην ΑΕΚ, όπου με τα χρώματα των "κιτρινόμαυρων" πραγματοποίησε 37 συνολικά εμφανίσεις στο πρωτάθλημα Ελλάδας. Οι πολύ καλές του εμφανίσεις τόσο με την αθηναϊκή ομάδα όσο και με τις εθνικές ομάδες της Ελλάδας προκάλεσαν πολύ γρήγορα το ενδιαφέρον αρκετών συλλόγων του εξωτερικού και τελικά στις 30 Ιουνίου 2009, υπέγραψε τετραετές συμβόλαιο συνεργασίας με τη γερμανική Σάλκε έναντι 300.000 ευρώ. Το πρώτο του διάστημα στον σύλλογο του Γκελζενκίρχεν ήταν ιδανικό καθώς αμέσως πήρε ευκαιρίες συμμετέχοντας ενεργά στην πρώτη ομάδα, ωστόσο στις αρχές του 2010 ένας σοβαρός τραυματισμός (ρήξη οπίσθιου χιαστού) τον κράτησε μακριά από τους αγωνιστικούς χώρους για διάστημα τεσσάρων μηνών.
Το καλοκαίρι του 2011 λόγω των ελάχιστων συμμετοχών που είχε στη Σάλκε, αποτέλεσμα της πολύμηνης αποχής του από την αγωνιστική δράση, αποφασίστηκε όπως παραχωρηθεί με τη μορφή δανεισμού στην Ντούισμπουργκ, ομάδα της δεύτερης κατηγορίας της Γερμανίας. Τον Φεβρουάριο του 2014 κι έπειτα από απραξία αρκετών μηνών, καθώς από τον Ιούνιο του 2013 είχε μείνει ελεύθερος από τη Σάλκε, συμφώνησε να συνεχίσει την καριέρα του στην ουκρανική Μέταλουργκ Ντονέτσκ, υπογράφοντας συμβόλαιο συνεργασίας μέχρι το καλοκαίρι του ίδιου έτους.
Τον Ιούλιο του 2014 ανακοινώθηκε η συμφωνία του με τη ρουμανική Άστρα, με την οποία υπέγραψε διετές συμβόλαιο συνεργασίας, αποχώρησε όμως στο τέλος του 2014, πραγματοποιώντας συνολικά 11 εμφανίσεις στο πρωτάθλημα. Τον Φεβρουάριο του 2015 επέστρεψε έπειτα από εξάμηνη απουσία στο ουκρανικό πρωτάθλημα και τη Μέταλουργκ Ντονέτσκ, στη δεύτερη πρεμιέρα του όμως με τον σύλλογο αντίκρισε την κόκκινη κάρτα.
Τον Ιανουάριο του 2016 συμφώνησε με τη σλοβάκικη Σλόβαν Μπρατισλάβας, από την οποία αποχώρησε έναν χρόνο αργότερα, για να συνεχίσει την καριέρα του στον Πανιώνιο, επιστρέφοντας στο ελληνικό πρωτάθλημα έπειτα από οκτώ χρόνια. Η παραμονή του στην ομάδα της Νέας Σμύρνης αποδείχθηκε βραχύβια και το καλοκαίρι της ίδιας χρονιάς αποχώρησε για να συνεχίσει στον Πλατανιά, όπου υπέγραψε διετές συμβόλαιο συνεργασίας.

Στις εθνικές ομάδες

Κλήθηκε για πρώτη φορά στην εθνική Ανδρών στους προκριματικούς αγώνες για το Μουντιάλ του 2010 από τον τότε ομοσπονδιακό προπονητή Ότο Ρεχάγκελ, κατά του Λουξεμβούργου και της Λετονίας.
Το ντεμπούτο του όμως πραγματοποιήθηκε στις 19 Νοεμβρίου 2008, στον φιλικό αγώνα ενάντια στην Ιταλία (1-1).
Ήταν μέλος της εθνικής Νέων που έφτασε στον τελικό του Ευρωπαϊκού Πρωταθλήματος Νέων του 2007. Την επόμενη χρονιά χρίστηκε αρχηγός της και μαζί έφτασαν μέχρι και την τελική φάση στο Ευρωπαϊκό Πρωτάθλημα Νέων του 2008.
Lionheart (άλμπουμ των Saxon)

Τραγούδια

1. Witchiefinder General (Byford, Quinn, Scaratt, Carter, Michael) - 4:49

2. Man and Machine (Byford, Quinn, Scaratt, Carter, Michael) - 3:28

3. The Return (Byford, Quinn, Scaratt, Carter, Michael) - 1:18

4. Lionheart (Byford, Quinn, Scaratt, Carter, Michael) - 6:04

5. Beyond the Grave (Byford, Quinn, Scaratt, Carter, Michael) - 4:55

6. Justice (Byford, Quinn, Scaratt, Carter, Michael) - 4:26

7. To Live by the Sword (Byford, Quinn, Scaratt, Carter, Michael) - 4:10

8. Jack Tars (Byford, Quinn, Scaratt, Carter, Michael) - 0:57

9. English Man O' War (Byford, Quinn, Scaratt, Carter, Michael) - 4:08

10. Searching for Atlantis (Byford, Quinn, Scaratt, Carter, Michael) - 5:54

11. Flying on the Edge (Byford, Quinn, Scaratt, Carter, Michael) - 4:54

Τα μέλη των Saxon

Το Lionheart ηχογραφήθηκε από τους εξής μουσικούς:
Μπιφ Μπάιφορντ - φωνητικά
Νταγκ Σκάρατ - κιθάρα
Πωλ Κουήν - κιθάρα
Νιμπς Κάρτερ - μπάσο
Γιοργκ Μίκαελ - τύμπανα
Κρις Στάμπλεϊ - πλήκτρα στο τραγούδι "Lionheart"
Άνω Δαμάστα Φθιώτιδας

Γεωγραφία - Αξιοθέατα

Η Άνω Δαμάστα βρίσκεται στους πρόποδες του όρους Καλλίδρομο, δίπλα στον Ασωπό ποταμό. Απέχει 13 χλμ. νότια της Λαμίας και είναι κτισμένη δίπλα στην Κάτω Δαμάστα και την Ηράκλεια. Στην άκρη του χωριού, προς την εθνική οδό Αθηνών - Λαμίας υπάρχει το μνημείο του ήρωα της Ελληνικής Επανάστασης του 1821 Αθανασίου Διάκου. Δίπλα στο χωριό υπάρχουν τα ιαματικά λουτρά Καλλιδρόμου (Ψωρονέρια), που είναι ευεργετικά για δερματικές παθήσεις, ρευματοπάθειες, αρθρίτιδες, ισχυαλγίες σε θερμοκρασία νερού 33°C. Προς τα νότια είναι χτισμένη η Ιερά Μονή Γενεσίου Θεοτόκου Δαμάστας που πανηγυρίζει στις 8 Σεπτεμβρίου και η τοπική παράδοση αναφέρει ότι η ονομασία της προήλθε από την πόλη Δαμασκό, απ' όπου, όπως πιστεύεται, ήρθε η ιερά εικόνα της Παναγίας.

Διοικητικά

Σύμφωνα με το πρόγραμμα Καλλικράτης, μαζί με την Κάτω Δαμάστα, τη Μονή Γενεσίου Θεοτόκου Δαμάστας και τα Χαλβαντζαίικα αποτελούν τη Τοπική Κοινότητα Δαμάστας, που ανήκει στη Δημοτική Ενότητα Γοργοποτάμου του Δήμου Λαμιέων και σύμφωνα με την απογραφή του 2011 έχει πληθυσμό 145 κατοίκους.
Αραβικά της Τυνησίας

Περιγραφή

Ως τμήμα διαλεκτικού συνεχούς, τα τυνησιακά αναμειγνύονται με τα αραβικά της Αλγερίας και τα αραβικά της Λιβύης στα σύνορα των χωρών αυτών. Η μορφολογία, σύνταξη, προφορά, και λεξιλόγιο των τυνησιακών αραβικών διαφέρει σημαντικά από την καθιερωμένη μορφή των Συγχρόνων Τυποποιημένων Αραβικών (πρότυπο για χρήση σε όλο τον αραβικό κόσμο) η οποία είναι η λογιότερη μορφή της γλώσσας, καθώς και από τα Κλασικά Αραβικά, και οι γλώσσες δεν είναι άμεσα κατανοητές μεταξύ τους. Όπως και με άλλες αραβικές διαλέκτους της βορείου Αφρικής, ενώ το λεξιλόγιο της αποτελείται κυρίως από αραβικές λέξεις, έχει επίσης πολλές επιρροές από τα βερβερικά, λατινικά, και πιθανώς και καρχηδονιακό υπόστρωμα. Πολλές λέξεις επίσης προέρχονται από τα γαλλικά, τουρκικά, ιταλικά, και τις γλώσσες της Ισπανίας.
Ενώ τα τυνησιακά αραβικά είναι δύσκολα στην κατανόηση για τους άλλους ομιλητές αραβικών γλωσσών στην βόρεια Αφρική, δεν είναι σχεδόν καθόλου αντιληπτά στους ομιλητές των αραβικών της Μέσης Ανατολής. Η πολυγλωσσία που υπάρχει τόσο εντός της Τυνησίας όσο και στην τυνησιακή διασπορά, οδηγεί στην εναλλαγή γλώσσας μεταξύ των ομιλητών -κυρίως των λογίων και γενικότερα των ανωτέρων τάξεων- όπου χρησιμοποιούνται παράλληλα και γαλλικές, αγγλικές, τυποποιημένα αραβικά ή και άλλες γλώσσες στον καθημερινό λόγο. Για παράδειγμα πολλοί Τυνήσιοι όταν ερωτώνται πως είναι, λένε "ça va?" (γαλλικά για το πως είσαι;) αντί για το καθαρά αραβικό شنية أحوالك šnīya aḥwālik (σνίγια αχβαλίκ).Κυρίως στα τεχνικά θέματα οι περισσότερες λέξεις που χρησιμοποιούνται είναι γαλλικές και αγγλικές, ενώ σε άλλες περιπτώσεις κάποιες παλαιότερες λέξεις οι οποίες είχαν παρθεί από τα γαλλικά και ιταλικά έχουν αντικατασταθεί από λέξεις των τυποποιημένων αραβικών.
Επίσης γλωσσικά συγγενή με τα τυνησιακά αραβικά είναι τα μαλτέζικα, των οποίων η προέλευση είναι από τα τυνησιακά και σικελοαραβικά.

Ταξινόμηση

Τα τυνησιακά αραβικά είναι μια από τις αραβικές γλώσσες εντός του σημιτικού κλάδου γλωσσών της αφροασιατικής γλωσσικής οικογενείας. Διαθέτει έναν σημαντικό αριθμό προχιλαλιανών διαλέκτων μέσω της εγκατάστασης στην περιοχή των αραβικών πληθυσμών Μπανού Χιλάλ τον 11ο αιώνα, καθώς άλλες διαλέκτους της βορείου Αφρικής.
Κουργοντέππα

Πληθυσμός

Το 2014, ο πληθυσμός της πόλης εκτιμάται στα περίπου 102.000 άτομα, κάνοντας την πόλη την τρίτη μεγαλύτερη στην χώρα. Ο πληθυσμός διαφέρει ανά εποχή, λόγω των Τατζίκων μεταναστών εργατών στην Ρωσία. 
Δημογραφικά, μαζί με την πρωτεύουσα Ντουσάνμπε, η Κουργοντέππα είναι πολύ πιο ποικιλόμορφη σε σχέση με άλλες μεγάλες πόλεις του Τατζικιστάν, όπως το Ισταραβσάν, το Χουτζάντ ή το Κουλόμπ. Στις εθνότητες περιλαμβάνονται οι Τατζίκοι, οι Ουζμπέκοι, οι Ρώσοι, οι Τάταροι, οι Ουκρανοί, οι Καζάκοι, οι Έλληνες και πολλοί άλλοι. Η πόλη είχε μεγάλο αριθμό Ρώσων που εργάζονταν ενεργά σε βιομηχανικά και αγροτικά συγκροτήματα γύρω από την πόλη.
Η πολιτική αντιπολίτευση της χώρας κατάγεται κυρίως από την Κουργοντέππα.

Επισκόπηση

Η Κουργοντέππα καταστράφηκε σοβαρά κατά την διάρκεια του εμφύλιου πολέμου του 1992-1997, κατά την διάρκεια του οποίου αλλά και μετά από αυτόν το 85% των Ρώσων εγκατέλειψε την πόλη. 
Το διεθνές αεροδρόμιο της Κουργοντέππα εξυπηρετεί πόλεις του Τατζικιστάν, της Ρωσίας και του Καζακστάν. Η πόλη προσδιορίζεται ως η καρδιά της καλλιέργειας βαμβακιού ("άσπρος χρυσός") στο Τατζικιστάν.
Η Κουργοντέππα και το Κουλόμπ είναι οι κύριες πόλεις του νότιου Τατζικιστάν. Είναι περιφερειακός κόμβος (ένας από τους τέσσερις), ειδικά για τις τραπεζικές και τηλεπικοινωνιακές βιομηχανίες.
Οι Τατζίκοι μετανάστες εργάτες (ως επί το πλείστον απασχολούνται στη Ρωσία) έχουν συνεισφέρει σημαντικά στην τοπική οικονομία από τις αρχές της δεκαετίας του 2000.

Διάφορα

Το φινλανδικό δίδυμο ηλεκτρονικής μουσικής Pan Sonic είχε ένα κομμάτι με τίτλο "Ράδιο Κουργοντέππα" στο αποχαιρετιστήριο άλμπουμ Gravitoni το 2010.
Ζιλ Λιποβετσκί

Κύριες ιδέες

Ασχολείται με τις αλλαγές που έχει επιφέρει στη ζωή των ανθρώπων η κοινωνία της κατανάλωσης και του θεάματος. Θεωρεί πως έχουν αρθεί οι ταξικοί διαχωρισμοί της κατανάλωσης, αφού όλοι οι άνθρωποι επιθυμούν και καταναλώνουν τα πάντα και πως αυτό που κυριαρχεί είναι ο ατομικισμός. Υποστηρίζει πως οι κοινωνίες αυτές βασίζονται στη δημοκρατική συμφωνία, καθώς οι άνθρωποι που ζουν σε αυτές δεν υπόκεινται σε κάποια αυθεντία, έχουν μαζικοποιήσει τους τρόπους συμπεριφοράς τους και έχουν προμηθευτεί με ένα υψηλότερο επίπεδο αυτονομίας.
Αντιλαμβάνεται τον Γαλλικό Μάη του '68 ως το ουσιαστικό λίκνο του σύγχρονου ναρκισσιστικού ατομικισμού. Επίσης, αναλύει τις σχέσεις του ευδαιμονισμού και του υπερκαταναλωτισμού με τις μειονοτικές ομάδες (πχ γκέτο στο Παρίσι).
Εθνική Λετονίας (καλαθοσφαίριση ανδρών)

Ιστορία

Οι Λετονοί, όπως και οι γείτονές τους στη Βαλτική, Λιθουανοί, επίσης, γνώρισαν το άθλημα της καλαθοσφαίρισης στη δεκαετία του 1920. Ωστόσο ήταν πολύ καλύτεροι τότε από τους συχνούς τους αντιπάλους Λιθουανούς. Στις 13 Δεκεμβρίου του 1925 στη Ρίγα, οι Λιθουανοί έπαιξαν το πρώτο τους διεθνές παιχνίδι. Οι Λετονοί επικράτησαν εύκολα με 41–20. Αργότερα, οι Λετονοί συνέτριψαν τη μελλοντική τρεις φορές πρωταθλήτρια Ευρώπης Λιθουανία (41–29 και 123–10). Στην πραγματικότητα, η Λετονία είχε μία από ισχυρότερες εθνικές ομάδες καλαθοσφαίρισης του κόσμου.
Οι πρώτες λετονικές ομάδες αποτελούνταν από φοιτητές και μαθητές, οι οποίοι είχαν εκπαιδευτεί από τους προπονητές των αμερικανικών ΧΑΝ. Στις 26 Νοεμβρίου του 1923 ιδρύθηκε η Λετονική Ομοσπονδία Καλαθοσφαίρισης (Latvijas Basketbola Savienība, LBS), νωρίτερα απ' ό,τι οι περισσότερες από τις μεγαλύτερες εθνικές ομοσπονδίες καλαθοσφαίρισης.

Στατιστικά

Για το 2015, η εθνική ομάδα καλαθοσφαίρισης ανδρών της Λετονίας βρισκόταν στη 35η θέση της Παγκόσμιας Κατάταξης της FIBA.
Μεγάλη Μοραβία

Η Μεγάλη Μοραβία (τσεχικά: Velká Morava, σλοβακικά: Veľká Morava‎, λατινικά: Moravia Magna‎), Μεγάλη Μοραβική Αυτοκρατορία ή απλά Μοραβία ήταν το πρώτο κυρίαρχα σλαβονικό μεγάλο κράτος που αναδείχθηκε στην κεντρική Ευρώπη. Ο πυρήνας της επικράτειάς του βρισκόταν στον ποταμό Μοράβα, ο οποίος έδωσε το όνομά του στο βασίλειο. Η έκταση και η θέση της Μεγάλης Μοραβίας έχουν υπάρξει αντικείμενο διαφωνιών. Διάφορες θεωρίες τοποθετούν το κέντρο της νότια του Δούναβη (στον ποταμό Μοράβα στη Σερβία) ή στην μεγάλη ουγγρική πεδιάδα. Επίσης, η ακριβής ημερομηνία ίδρυσης της Μεγάλης Μοραβίας είναι αμφισβητήσιμη, αλλά θεωρείται ότι η διαδικασία εγκαθίδρυσης του κράτους ολοκληρώθηκε στις αρχές της δεκαετίας του 830 από τον Μοϊμάρο Α΄ († 846), τον πρώτο γνωστό Μοραβό βασιλιά. 
Ο Μοϊμάρος και ο διάδοχός του Ραστισλάβος (β. 846-870) αρχικά αναγνώρισαν την επικυριαρχία των Καρολιδών μοναρχών, αλλά οι μάχες του για ανεξαρτησία προκάλεσαν με σειρά ένοπλων συγκρούσεων στην Ανατολική Φραγκία, αρχίζοντας τη δεκαετία του 840. Η Μοραβία έφτασε στη μέγιστη έκτασή της υπό τον Σβάτοπλουκ Α΄ (β. 870-894), και συχνά αναφέρεται ως βασιλιάς στις σύγχρονές του πηγές. Αν και τα σύνορα της αυτοκρατορίας του δεν μπορούν να προσδιοριστούν με ακρίβει, έλεγχε τη Μοραβία καθώς και γειτονικές περιοχές όπως η Βοημία, το μεγαλύτερο τμήμα της Σλοβακίας και τμήματα της Ουγγαρίας, Πολωνίας και Ουκρανίας. Οι αποσχιστικές τάσεις και οι εσωτερικές έριδες που ακολούθησαν τον θάνατο του Σβάτοπλουκ οδήγησαν στην πτώση της Μοραβίας, την οποία κατέλαβαν οι Μαγυάροι. Η ακριβής ημερομηνία της κατάρρευσης της Μοραβίας δεν είναι γνωστή, αλλά συνέβη ανάμεσα στο 902 και στο 907.
Η Μοραβία γνώρισε σημαντική πολιστική ανάπτυξη την εποχή του Ραστισλάβου, με την άφιξη στη Μοραβία το 863 των Αγίων Κυρίλου και Μεθόδιου. Ο Ραστισλάβος είχε ζητήσει από τον βυζαντινό αυτοκράτορα να στείλει ένα «δάσκαλο» για να εισάγει νομικό σύστημα και γραφή στη Μεγάλη Μοραβία. Οι αδελοί Κύριλλος και Μεθόδιος εισήγαγαν σύστημα γραφής (το γλαγολιτικό αλφάβητο) και σλαβονική λειτουργία, η οποία είχε εγκριθεί επίσημα από τον Πάπα Αδριανό Β΄.. Η γλαγολιτική γραφή εφεύρεθηκε από τον ίδιο τον Κύριλλο και η γλώσσα που χρησιμοποιήσε για τις μεταφράσεις των αγίων γραφών (η οποία έγινε γνωστή ως παλαιά εκκλησιαστική σλαβονική γλώσσα) βασιζόταν στη σλαβική διάλεκτο αυτός και ο αδελφός του Μεθόδιος ήξεραν από τη πόλη που μεγάλωσαν, τη Θεσσαλονίκη, και προέρχεται από τα βουλγαρικά. Μετά την αποπομπή τους από τον Σβάτοπλουκ, οι Κύριλλος και Μεθόδιος συνέχισαν την αποστολή τους στην Πρώτη Βουλγαρική Αυτοκρατορία, όπου δημιούργησαν το κυριλλικό αλφάβητο.
Η σημασία του ονόματος αμφισβητείται. Ο χαρακτηρισμός Μεγάλη Μοραβία προέρχεται από το έργο του Βυζαντινού Αυτοκράτορα Κωνσταντίνου Ζ΄ Πορφυρογέννητου με τίτλο Προς τον ίδιον υιόν Ρωμανόν, το οποίο γράφηκε το 950. Ο αυτοκράτορας χρησιμοποιεί το επίθετο μεγάλη όταν αναφέρεται στα γεγονότα που ακολούθησαν την πτώση της, έτσι θεωρείται ότι ο όρος μεγάλη σημαίνει «παλιά» παρά «μεγάλη».
Όσκαρ Ρίβας Ρετς

Πολιτική καριέρα

Γεννήθηκε στην Σαντ Ζουλιά δε Λόρια (Sant Julià de Lòria) στις 26 Οκτωβρίου του 1936 . Έκανε σπουδές μεταξύ άλλων στο πανεπιστήμιο Λα Σαλ της Βαρκελώνης. Το 1982 έγινε ο πρώτος αρχηγός κυβέρνησης στην ιστορία της χώρας και υποσχέθηκε να εφαρμόσει μεταρρυθμίσεις. Το 1992 οι προσπάθειές του να εισαγάγει νέο Σύνταγμα με κατοχύρωση των πολιτικών δικαιωμάτων παρεμποδίστηκαν από τους Συντηρητικούς. Ως αποτέλεσμα ο πρωθυπουργός παραιτήθηκε, ωστόσο επανήλθε στην εξουσία μετά τις γενικές εκλογές που διεξήχθησαν υπό το νέο Σύνταγμα, στις 12 Δεκεμβρίου του 1993. Στις εκλογές εκείνες το κόμμα του κέρδισε την πλειοψηφία εδρών, με συνέπεια να σχηματιστεί νέα κυβέρνηση συνασπισμού με τον ίδιο στην πρωθυπουργία. Το 1993 η χώρα έγινε μέλος του ΟΗΕ Το κόμμα του Ρέτς Agrupament Nacional Democratic (AND- Εθνική Δημοκρατική Ομάδα) απώλεσε την υποστήριξη των ανεξάρτητων στα τέλη του 1994. Αποτέλεσμα ήταν η πτώση της κυβέρνησης, έπειτα από πρόταση μομφής στο κοινοβούλιο, τον Δεκέμβριο του 1994.
Μονοατομικό ιόν

Γενικά

Μονοατομικό ιόν ονομάζεται το ιόν που αποτελείται από άτομα μόνο ενός χημικού στοιχείου, αντίθετα με τα πολυατομικά ιόντα, τα οποία αποτελούνται από περισσότερα από ένα διαφορετικά χημικά στοιχεία σε ένα ιόν. Μία πρώτου τύπου ιοντική ουσία (αποτελείται μόνο από ένα κατιόν και ένα ανιόν που συνδέονται με ιοντικούς δεσμούς) περιέχει ένα μέταλλο (κατιόν) που σχηματίζει μόνο ένα είδος ιόντος. Μία δεύτερου τύπου ιοντική ουσία περιέχει ένα μέταλλο που σχηματίζει περισσότερα από ένα είδη ιόντων, όπως τα ιόντα με διαφορετικά φορτία.

Χαρακτηριστικά κατιόντα πρώτου τύπου

Υδρογόνο : H⁺
Λίθιο : Li⁺
Νάτριο : Na⁺
Κάλιο : K⁺
Καίσιο : Cs⁺
Βηρύλλιο : Be²⁺
Μαγνήσιο : Mg²⁺
Ασβέστιο : Ca²⁺
Βάριο : Ba²⁺
Αργίλιο : Al³⁺
Άργυρος : Ag⁺
Ψευδάργυρος : Zn²⁺

Χαρακτηριστικά ανιόντα

Υδρογόνο : H⁻
Φθόριο : F⁻
Χλώριο : Cl⁻
Βρώμιο : Br⁻
Ιώδιο : I⁻
Οξυγόνο : O²⁻
Θείο : S²⁻
Άζωτο : N³⁻
Φώσφορος : P³⁻
Γαλησσάς Σύρου

Αξιοθέατα

Η παραλία του χωριού έχει ψιλή άμμο, ενώ υπάρχει και ένα μικρό λιμάνι με πέτρινη προβλήτα και φοίνικες. Ο Γαλησσάς διαθέτει επίσης οργανωμένα ξενοδοχεία, κάμπινγκ, πολλά ενοικιαζόμενα δωμάτια και διαμερίσματα, ταβέρνες και καφετέριες αλλά και γήπεδο μπιτς σόκερ.
Πάνω από την παραλία δεσπόζει ένας μικρός λόφος, στην κορυφή του οποίου έχει χτιστεί το εκκλησάκι της Αγίας Πακούς (Υπακοής). Έχει ανακαλυφθεί ότι στην αρχαιότητα, η Γαλησσός (όπως ονομαζόταν) ήταν μία οχυρωμένη πόλη γύρω από αυτόν το λόφο και θεωρείται ένα από τα σημαντικότερα αρχαϊκά και κλασικά κέντρα της αρχαίας Σύρου. Πίσω από το λόφο, υπάρχει η μικρή παραλία του Αρμεού, στην οποία παραθέριζαν πολλοί γυμνιστές κατά το παρελθόν.
Αξιοθέατο του Γαλησσά είναι και η σπηλιά του Αγίου Στεφάνου, στην είσοδο της οποίας έχει χτιστεί ένα κάτασπρο εκκλησάκι με τρεχούμενο νερό. Σύμφωνα με τον θρύλο, το εκκλησάκι αυτό χτίστηκε από έναν ψαρά που ονομαζόταν Στέφανος, ο οποίος γλίτωσε κάποτε από ένα γιγάντιο χταπόδι και ως ανταπόδοση για τη σωτηρία του, έχτισε το εκκλησάκι προς τιμήν του Αγίου που έφερε το όνομά του.

Πολιτισμός

Στον Γαλησσά εδρεύει ο Ναυτικός Όμιλος Γαλησσά, καθώς και δύο πολιτιστικοί σύλλογοι, οι οποίοι διοργανώνουν διάφορες εκδηλώσεις (θεατρικές παραστάσεις, τουρνουά μπιτς βόλεϊ, καλλιστεία αλόγων, εκθέσεις, κ.α.) καθ' όλη τη διάρκεια του χρόνου.
Μαλίτσια (ταινία)

Πλοκή

Ο Ντον Ιγκνάσιο (Τούρι Φέρρο) μετά τον θάνατο της συζύγου του, αποφασίζει να προσλάβει μια νεαρή κοπέλα, την Άντζελα (Λάουρα Αντονέλι) ως υπηρέτρια. Αυτός και οι τρεις γιοι του στη συνέχεια θα προσπαθήσουν να την προσεγγίσουν ερωτικά, ωστόσο αυτός που θα τα καταφέρει να την κατακτήσει είναι ο μεσαίος γιος του, ο Νίνο (Αλεσάντρο Μόμο), ο οποίος όμως θα αρχίζει να εκβιάζει την Άντζελα, όπως για παραδείγμα να μείνει γυμνή και να την κυνηγήσει στην αυλή του σπιτιού.
Σπηλαιόβιος γρύλος

Ο σπηλαιόβιος γρύλος (επιστημονική ονομασία: Dolichopoda paraskevi) είναι ορθόπτερο από την οικογένεια των ακρίδων (Rhaphidophoridae).  Η επιστημονική ονομασία αυτού του είδους δημοσιεύθηκε για πρώτη φορά το 1973 από τον Μπουντού-Σαλτέ. 
Το έντομο κατοικεί στα σπήλαια της Κρήτης.
Κάτια Γέρου

Βιογραφία

Σπούδασε αρχικά Νομική στην Αθήνα, από όπου και ξεκίνησε η ενασχόληση της με το θέατρο. Στην αρχή εντάχθηκε στην ερασιτεχνική θεατρική ομάδα του Πανεπιστημίου Αθηνών και αργότερα (1976) αποφάσισε να δώσει εξετάσεις στη Δραματική Σχολή του Εθνικού Θεάτρου και σε αυτή του Θεάτρου Τέχνης. Πέτυχε και στις δύο αλλά τελικά επέλεξε το Θέατρο Τέχνης, με το οποίο συνεργάστηκε για τα επόμενα 27 χρόνια μετά την αποφοίτησή της. Αργότερα πρωταγωνίστησε στο ΔΗ.ΠΕ.ΘΕ Αγρινίου.  
Στις εκλογές του 2009 ήταν υποψήφια βουλευτής επικρατείας του ΣΥΡΙΖΑ.  
Πρόσφατα εξέδωσε την αυτοβιογραφία της, που κυκλοφορεί από τις εκδόσεις Καλειδοσκόπιο κι έχει τίτλο "Αλλάζοντας τους παλμούς της καρδιάς-συζητήσεις για το θέατρο με την Ιόλη Ανδρεάδη»".
Πανελλήνιο πρωτάθλημα υδατοσφαίρισης ανδρών 1947

Το πανελλήνιο πρωτάθλημα πόλο του έτους 1947 διεξήχθη από 16 ως 19 Αυγούστου στο Ολυμπιακό κολυμβητήριο στην Αθήνα, παράλληλα με τους Πανελλήνιους κολυμβητικούς αγώνες. Στο πρωτάθλημα αγωνίστηκαν 9 ομάδες. Πρωταθλητής αναδείχθηκε ο Ολυμπιακός, που έσπασε την δεκαετή κυριαρχία του ΝΟ Πάτρων.

Οι αγώνες

Στους αγώνες μετείχαν εννέα ομάδες και αγωνίστηκαν με σύστημα νόκ-άουτ αγώνων.
Golgotha (άλμπουμ)

Τραγούδια του δίσκου

1. Scream (Lawless) - 4:55
2. Last Runaway (Lawless) - 5:20
3. Shotgun (Lawless) - 6:08
4. Miss You (Lawless) - 7:42
5. Fallen Under (Lawless) - 4:57
6. Slaves of the New World Order (Lawless) - 7:45
7. Eyes of My Maker (Lawless) - 5:01
8. Hero of the World (Lawless) - 4:52
9. Golgotha (Lawless) - 7:37
Νόμος του Φιτ

Στην εργονομία, ο νόμος του Φιτς είναι ένα μοντέλο της ανθρώπινης κίνησης, το οποίο προβλέπει τον χρόνο που απαιτείται για την γρήγορη μετακίνηση από μια θέση εκκίνησης σε μιας τελική περιοχή-στόχο, ως συνάρτηση της απόστασης από το στόχο και το μέγεθος του στόχου. Ο νόμος του Φιτς χρησιμοποιείται κατά τη δημιουργία μαθηματικών υποδειγμάτων για την πράξη της κατάδειξης τόσο στον φυσικό  κόσμο (π.χ. τείνοντας χέρι ή δάχτυλο) όσο και στο περιβάλλον των υπολογιστών (π.χ. μετακινώντας το δείκτη στην οθόνη με το ποντίκι). Δημοσιεύθηκε από τον Πωλ Φιτς το 1954.
Σουέτσι

Γεωγραφία

Το χωριό βρίσκεται στους πρόποδες ενός βουνού, στη βόρεια ακτή της λίμνης Μικρής Πρέσπας, βόρεια της Βίγλιστας.
Συμμετοχή της Σουηδίας στη Eurovision

Melodifestivalen

Το Melodifestivalen είναι ένας ετήσιος μουσικός διαγωνισμός, που οργανώθηκε από τους σουηδικούς δημόσιους ραδιοτηλεοπτικούς φορείς, την Sveriges Television (SVT) και την Sveriges Radio (SR). Καθορίζει τους εκπρόσωπος της χώρας για το διαγωνισμό τραγουδιού της Eurovision από το 1959. Είναι μία από τις πιο δημοφιλείς τηλεοπτικές εκπομπές της Σουηδίας, και έχει υπολογιστεί ότι περισσότερα από 4 εκατομμύρια Σουηδοί παρακολουθούν την παράσταση κάθε χρόνο.
Σχεδόν κάθε σουηδική συμμετοχή για την Eurovision έχει επιλεγεί μέσω του Melodifestivalen. Μόνο μία συμμετοχή, η πρώτη της Σουηδίας το 1958, δεν επελέγη μέσω του Melodifestivalen, η οποία επελέγη εσωτερικά από τη σουηδικό κανάλι εκείνου του χρόνου, το Swedish Radio Service.
Τα τελευταία χρόνια πολλοί σουηδοί τραγουδοποιοί έχουν συμμετάσχει στη συγγραφή συμμετοχών από πολλές χώρες. Για παράδειγμα, το 2010 τα τραγούδια από τη Δανία, τη Νορβηγία, την Ιρλανδία και το Αζερμπαϊτζάν γράφτηκαν εξ ολοκλήρου ή εν μέρει από τους Σουηδούς, το 2011 τα τραγούδια από τη Ρωσία και το Αζερμπαϊτζάν, το 2012 τα τραγούδια από την Ιταλία, το Ηνωμένο Βασίλειο, την Ιρλανδία, τη Μάλτα, την Ελλάδα, την Κύπρο, τη Νορβηγία, το Αζερμπαϊτζάν και την Ισπανία και το 2013 τα τραγούδια από τη Γεωργία, τη Φινλανδία, τη Νορβηγία ,τη Ρωσία, την Ολλανδία και το Αζερμπαϊτζάν.

Άλλα

Δεν υπάρχει περιορισμός στην εθνικότητα του τραγουδοποιού και του καλλιτέχνη στο διαγωνισμό τραγουδιού της Eurovision, με αποτέλεσμα οι χώρες να εκπροσωπούνται από τραγουδοποιούς και καλλιτέχνες που δεν είναι υπήκοοι αυτής της χώρας. Τα τελευταία χρόνια οι Σουηδοί συνθέτες έχουν συμμετάσχει στη συγγραφή ολόκληρων ή μερικών συμμετοχών από αρκετές χώρες εκτός της Σουηδίας - για παράδειγμα, το 2010 τα τραγούδια από τη Λευκορωσία, τη Δανία, τη Γεωργία, τη Νορβηγία, την Ιρλανδία και το Αζερμπαϊτζάν γράφτηκαν εν όλω ή εν μέρει από τους Σουηδούς, το 2011 τα τραγούδια από τη Ρωσία και το Αζερμπαϊτζάν, το 2012 τα τραγούδια από την Ιταλία, το Ηνωμένο Βασίλειο, την Ιρλανδία, τη Μάλτα, την Ελλάδα, την Κύπρο, τη Νορβηγία, το Αζερμπαϊτζάν και την Ισπανία, το 2013 τα τραγούδια από τη Γεωργία, τη Φινλανδία, τη Νορβηγία, τη Ρωσία, την Ολλανδία και το Αζερμπαϊτζάν, το 2014 τα τραγούδια από το Αζερμπαϊτζάν, την Ιρλανδία, τη Δανία, τη Ρωσία, το Ηνωμένο Βασίλειο και την Ουκρανία, το 2015 τα τραγούδια από το Αζερμπαϊτζάν, τη Γεωργία, τη Μολδαβία, την ΠΓΔΜ, την Ολλανδία, την Ισπανία και τη Ρωσία και το 2016 τα τραγούδια από το Αζερμπαϊτζάν, τη Βουλγαρία, την Τσεχία, την Κύπρο, τη Γεωργία, τη Λιθουανία, τη Νορβηγία, τη Μάλτα, τη Μολδαβία και τη Ρωσία.